Binorelbina

BinorelbinaEuskalterm: [Farmakoak Hiztegia] [2022] hainbat minbizi motaren tratamenduan erabiltzen den medikamentua da, bularreko minbizia eta biriketako minbizi ez-mikrokitikoa barne. Erdisintesi bidez lortzen dute, Madagaskarreko Catharanthus roseus landaretik ateratako alkaloideetatik abiatuta.

Inkonte-belarren alkaloideen talde farmakologikokoa da, baita binkristina edo binblastina substantzia naturalak  eta erdisintesi bidez lortutako bindesina bezala.

 Historia 
Pierre Potier frantziar farmakologoak eta CNRS zentroko bere taldeak aurkitu zuten binorelbina 1980ko hamarkadan. 1989an onartu zen Frantzian, biriketako minbizi ez-mikrokritikoan erabiltzeko, eta 1991n bularreko minbiziaren metastasietarako. 1994an Elikagai eta Sendagaien Administrazioa (FDA) erakundearen onespena jaso zuen Estatu Batuetan. Europako herrialde gehienetan, aipatutako indikazio berberekin baimendu da farmakoa.

 Ahozko formulazioa 
Ahozko formulazio bat erregistratuta eta merkaturatuta dago herrialde gehienetan, indikazio terapeutiko berberetarako. Formulazio horrek benabarneko aurkezpenaren antzeko eraginkortasuna du, zain barneko infusio baten toxikotasuna saihestuz eta hartualdi errazagoa eginez. Hala ere, ahozko bideak efektu emetogenoak indartzen ditu, eta beharrezkoa da antihemetikoak modu profilaktikoan ematea.

 Erreferentziak 

 Kanpo estekak 

Kategoria:Droga antineoplastiko eta immunomodulatzaileak
Kategoria:Munduko Osasun Erakundearen funtsezko sendagaiak
Kategoria:Apocynaceaen dauden alkaloideak